Државе чланице морају да ослободе од обавезе плаћања рутних накнада:

(а) летове који се обављају ваздухоплови чија је максимална маса на полетању мања од две метричке тоне;

(б) мешовите ВФР/ИФР летове у зонама наплате у којима се исти обављају искључиво по ВФР правилима и где се за ВФР летове не наплаћује никаква накнада;

(ц) летове који се обављају искључиво ради превоза, у службеној мисији, владајућег монарха и чланова његове уже породице, шефова држава, председника влада и министара у влади, с тим да у овим случајевима у плану лета то мора да буде назначено одговарајућим индикатором статуса;

(д) летове у циљу трагања и спасавања које је одобрио надлежан орган.

Државе чланице могу да ослободе од обавезе плаћања рутних накнада:

(а) војне летове које обављају војни ваздухоплови било које државе;

(б) летове за потребе обуке који се обављају искључиво ради стицања дозволе или овлашћења чланова летачке посаде, уколико је то назначено у плану лета; летови се морају обављати искључиво унутар ваздушног простора државе чланице која је у питању; летови не смеју да служе за превоз путника и/или терета, као ни за позиционирање, односно прелет ваздухоплова;

(ц) летове који се обављају искључиво у сврху провере опреме која се користи или је намењена за коришћење као земаљска навигациона опрема,скључујући позиционирајуће летове;

(д) летове који се завршавају на аеродрому са кога је ваздухоплов полетео, током којих није дошло до међуслетања (кружни летови);

(е) ВФР летове;

(ф) хуманитарне летове одобрене од стране одговарајућег надлежног органа;

(г) летове царинских и органа унутрашњих послова.

Поред наведених, од обавезе плаћања рутних накнада ослобођени су и:

1) војни летови које обављају војни ваздухоплови РС и војни летови које обављају војни ваздухоплови других држава на основу међународних уговора;

2) летови за потребе обуке који се обављају искључиво ради стицања дозволе или овлашћења чланова летачке посаде, уколико је то назначено у плану лета. Летови се морају обављати искључиво унутар ваздушног простора РС. Ти летови не смеју да служе за превоз путника и/или терета, као ни за позиционирање, односно прелет ваздухоплова;

3) летови који се обављају искључиво у сврху провере опреме која се користи или је намењена за коришћење као земаљска навигациона опрема,скључујући позиционирајуће летове;

4) кружни летови који се завршавају на аеродрому са кога је ваздухоплов полетео, током којих није дошло до међуслетања;

5) летови који се обављају искључиво према правилима визуелног летења (ВФР);

6) хуманитарни летови одобрени од стране надлежног органа;

7) летови царинских органа и органа унутрашњих послова.